title: Odluka Komisije od 21. travnja 2016. o obavješćivanju treće zemlje o mogućnosti da bude utvrđena kao nekooperativna treća zemlja u suzbijanju nezakonitog, neprijavljenog i nereguliranog ribolova

text:
               23.4.2016

               HR

               Službeni list Europske unije

               C 144/4

         ODLUKA KOMISIJE
   od 21. travnja 2016.
   o obavješćivanju treće zemlje o mogućnosti da bude utvrđena kao nekooperativna treća zemlja u suzbijanju nezakonitog, neprijavljenog i nereguliranog ribolova
   (2016/C 144/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 32.,
   budući da:
   1.   UVOD

               (1)

               Uredbom (EZ) br. 1005/2008 (dalje u tekstu: „Uredba o ribolovu NNN”) uspostavljen je sustav Unije za sprečavanje, suzbijanje i zaustavljanje nezakonitog, neprijavljenog i nereguliranog (NNN) ribolova.

               (2)

               U poglavlju VI. Uredbe o ribolovu NNN propisan je postupak za utvrđivanje nekooperativnih trećih zemalja, demarševi povezani s takvim zemljama, uspostavljanje popisa takvih zemalja, brisanje s tog popisa, objavljivanje tog popisa te hitne mjere.

               (3)

               U skladu s člankom 32. Uredbe o ribolovu NNN Komisija treba obavijestiti treće zemlje o mogućnosti da budu utvrđene kao nekooperativne zemlje. Takva obavijest preliminarne je prirode. Obavijest se treba temeljiti na kriterijima propisanima u članku 31. Uredbe o ribolovu NNN. Komisija u odnosu na obaviještene treće zemlje poduzima sve demarševe iz članka 32. te Uredbe. Komisija posebno u obavijest treba uključiti podatke o bitnim činjenicama i analizama na kojima se temelji to utvrđivanje, tim zemljama dati priliku da dostave svoj odgovor i dokaze kojima se osporava utvrđivanje ili, ako je primjenjivo, plan djelovanja za poboljšanje i mjere poduzete za ispravljanje stanja. Komisija bi obaviještenim trećim zemljama trebala dati dovoljno vremena da odgovore na obavijest i razumno vrijeme da isprave stanje.

               (4)

               U skladu s člankom 31. Uredbe o ribolovu NNN Komisija će utvrditi treće zemlje za koje smatra da ne surađuju u suzbijanju ribolova NNN. Treća zemlja treba se utvrditi kao nekooperativna ako ne ispunjava obveze u pogledu poduzimanja mjera za sprečavanje, suzbijanje i zaustavljanje ribolova NNN koje je u skladu s međunarodnim pravom obvezna ispunjavati kao država zastave, država luke, obalna država ili država trgovine.

               (5)

               Utvrđivanje nekooperativnih trećih zemalja temelji se na pregledu svih podataka iz članka 31. stavka 2. Uredbe o ribolovu NNN.

               (6)

               U skladu s člankom 33. Uredbe o ribolovu NNN Vijeće će uspostaviti popis nekooperativnih trećih zemalja. Na te se zemlje između ostalog primjenjuju mjere predviđene u članku 38. Uredbe o ribolovu NNN.

               (7)

               U skladu s člankom 20. stavkom 1. Uredbe o ribolovu NNN ovjereni certifikati o ulovu trećih država zastave prihvaćaju se pod uvjetom da Komisija primi obavijest od predmetnih trećih zemalja kojom one potvrđuju da imaju uspostavljene mehanizme za provedbu, kontrolu i izvršavanje zakona, propisa i mjera očuvanja i upravljanja kojima njihova ribarska plovila moraju udovoljavati.

               (8)

               U skladu s člankom 20. stavkom 4. Uredbe o ribolovu NNN Komisija treba uspostaviti administrativnu suradnju s trećim zemljama u područjima koja se odnose na provedbu te Uredbe.

         2.   POSTUPAK U VEZI S REPUBLIKOM KIRIBATIJEM

               (9)

               Republika Kiribati (dalje u tekstu „Kiribati”) nije Komisiji dostavila obavijest kao država zastave u skladu s člankom 20. Uredbe o ribolovu NNN.

               (10)

               Od 2010. do 2016. Komisija je administrativno surađivala s tijelima Kiribatija. Ta je suradnja obuhvaćala pitanja koja se odnose na provedbu, kontrolu i izvršavanje zakona, propisa i mjera očuvanja i upravljanja od strane Kiribatija. Sastojala se od razmjene usmenih i pisanih komentara te jednog posjeta na licu mjesta. Komisija je zatražila i provjerila sve podatke koje je smatrala potrebnima o mehanizmima koje je Kiribati uspostavio za provedbu, kontrolu i izvršavanje zakona, propisa i mjera očuvanja i upravljanja kojima moraju udovoljavati njegova ribarska plovila te o mjerama koje je Kiribati poduzeo kako bi proveo svoje obveze u suzbijanju ribolova NNN.

               (11)

               Kiribati je član Komisije za ribarstvo zapadnog i središnjeg Pacifika (WCPFC) i Međuameričke komisije za tropske tune (IATTC). Kiribati je ratificirao Konvenciju Ujedinjenih naroda o pravu mora (UNCLOS) iz 1982. i Sporazum Ujedinjenih naroda iz 1995. o primjeni odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i stokovima vrlo migratornih vrsta (UNFSA). Stranka je Konvencije Agencije za ribarstvo Foruma pacifičkih otoka (Konvencija FFA-e) (2) i Sporazuma iz Naurua o suradnji u području upravljanja ribarstvom od zajedničkog interesa (3).

               (12)

               Kako bi ocijenila ispunjava li Kiribati svoje međunarodne obveze kao država zastave, država luke, obalna država ili država trgovine kako su utvrđene u međunarodnim sporazumima iz uvodne izjave 11. i uspostavljene u okviru odgovarajućih RFMO-ova iz te uvodne izjave, Komisija je zatražila, prikupila i analizirala sve podatke koje je smatrala potrebnima za tu svrhu.

         3.   MOGUĆNOST DA REPUBLIKA KIRIBATI BUDE UTVRĐENA KAO NEKOOPERATIVNA TREĆA ZEMLJA

               (13)

               U skladu s člankom 31. stavkom 3. Uredbe o ribolovu NNN Komisija je analizirala obveze Kiribatija kao države zastave, države luke, obalne države ili države trgovine. Za potrebe tog pregleda Komisija je u obzir uzela kriterije navedene u članku 31. stavcima od 4. do 7. Uredbe o ribolovu NNN.

         3.1.   Ponavljanje ribolovnih aktivnosti NNN i trgovinskih tokova NNN (članak 31. stavak 4. Uredbe o ribolovu NNN)

               (14)

               Na temelju informacija koje je Komisija prikupila tijekom posjeta na terenu i javno dostupnih informacija, postoje čvrste naznake da Kiribati nije u mogućnosti pružiti informacije o karakteristikama vrlo migratornih vrsta koje je ulovila njegova ribarska flota ili proizvoda ribarstva koji su iskrcani ili prekrcani u njegovim lukama te o trgovinskim tokovima tih proizvoda. Čini se da za dobivanje odobrenja za ulazak u luku ribarska plovila u lukama Kiribatija prolaze tek nekoliko dokumentacijskih provjera (status povlastica, zapisi sustava za praćenje plovila (VMS), izvješća promatrača, registar prihvatljivih plovila FFA-e). Čini se također da se količine tereta prisutnog na ribarskom plovilu unakrsno provjeravaju s količinama u potvrdi o teretu ribarskog plovila prijevoznika prije izdavanja dozvole za izlazak i prekrcajne deklaracije. Međutim čini se da ne postoje daljnje upute za fizičku kontrolu operacija iskrcavanja ili prekrcavanja.

               (15)

               Kiribati je priznao da nema sustav sljedivosti proizvoda ribarstva koje su ulovila plovila koja plove pod njegovom zastavom ili plovila trećih zemalja koja love i prekrcavaju ribu u njegovim vodama i lukama. Nakon što se riba iskrca ili prekrca u lukama Kiribatija, ne postoji mehanizam kojim bi se moglo slijediti proizvode kroz lanac opskrbe. Nadalje, čini se da sljedivost proizvoda otežavaju slabe kontrole koje nadležna tijela provode nad iskrcajima i prekrcajima u lukama Kiribatija, kao što je opisano u uvodnoj izjavi 14. Stoga se čini da Kiribati nije u mogućnosti jamčiti transparentnost svojih tržišta kako bi omogućio sljedivost ribe i ribljih proizvoda kako je utvrđeno u točki 71. Međunarodnog plana djelovanja FAO-a za sprečavanje, suzbijanje i zaustavljanje nekontroliranog, neprijavljenog i nereguliranog ribolova (Međunarodni plan djelovanja protiv ribolova NNN), u kojoj se državama savjetuje da poduzmu korake za povećanje transparentnosti svojih tržišta.

               (16)

               S obzirom na očit nedostatak sljedivosti i informacija koje su na raspolaganju tijelima Kiribatija o ribi koja je iskrcana ili prekrcana u njegovim lukama, nije izgledno da ta zemlja može osigurati da trgovina proizvodima ribarstva koja se u njoj provodi ne proizlazi iz ribolova NNN. U tom pogledu čini se da Kiribati ne ispunjuje obvezu države luke da promiče učinkovitost međunarodnih mjera očuvanja i upravljanja, uključujući inspekcijski pregled isprava, ribolovnih alata ili ulova u luci te zabranu iskrcaja i prekrcaja u slučaju da se utvrdi da je ulov ostvaren na način kojim se slabi učinkovitost tih međunarodnih mjera očuvanja i upravljanja, kako je utvrđeno u članku 23. UNFSA-e. Isto tako čini se da Kiribati nije uzeo u obzir preporuke iz točke 24. Međunarodnog plana djelovanja protiv ribolova NNN, u kojoj se državama zastave savjetuje da osiguraju sveobuhvatno i učinkovito praćenje, kontrolu i nadzor ribolova od točke iskrcaja do krajnjeg odredišta.

               (17)

               S obzirom na stanje objašnjeno u ovom odjeljku i na temelju svih činjenica koje je prikupila Komisija te izjava Kiribatija, može se utvrditi da, u skladu s člankom 31. stavkom 3. i člankom 31. stavkom 4. točkama (a) i (b) Uredbe o ribolovu NNN, postoje čvrste naznake da Kiribati nije ispunio svoje dužnosti u skladu s međunarodnim pravom kao država zastave i država trgovine u cilju sprečavanja pristupa proizvoda ribarstva koji potječu iz ribolova NNN njegovu tržištu.

         3.2.   Izostanak suradnje i nepoduzimanje mjera (članak 31. stavak 5. Uredbe o ribolovu NNN)

               (18)

               Treba naglasiti važnost učinkovitih mehanizama suradnje s obzirom na važnost plovila koja plove pod stranim zastavama u vodama pod nadležnošću Kiribatija. U skladu s podacima koje su tijela Kiribatija dostavila tijekom posjeta Komisije u studenome 2015., na snazi je 13 bilateralnih sporazuma s ribarskim organizacijama. U skladu s tim flota ovlaštena za obavljanje ribolova u vodama Kiribatija sastoji se od 178 plovila s okružujućim mrežama plivaricama i 195 plovila s parangalima, od čega samo 13 plovila s okružujućim mrežama plivaricama plovi pod zastavom Kiribatija.

               (19)

               Iako ribarska plovila koja plove pod zastavama 13 različitih zemalja imaju povlastice za obavljanje ribolova u vodama Kiribatija, nadležna tijela potvrdila su da nisu uspostavljeni kanali suradnje s predmetnim državama zastave kojima bi se osiguralo da Kiribati poštuje svoje obveze surađivanja s državama zastave kako je opisano u uvodnoj izjavi 21.

               (20)

               Kiribati dosad nije bio pretjerano sklon suradnji s Komisijom u povećanju transparentnosti sustava ribolovnih plovila po danu (VDS) za upravljanje ribolovom okružujućim mrežama plivaricama u zapadnom i središnjem Pacifiku. Komisija je uputila više dopisa predmetnim obalnim državama i državama zastave u kojima je tražila da države zastave dobiju pristup podacima o ribolovnom naporu koji su utrošila njihova ribarska plovila u okviru sustava VDS. S tim su ciljem tijelima Kiribatija upućena tri dopisa, 18. studenoga 2014., 19. prosinca 2014. i 27. travnja 2015. Do posjeta Komisije Kiribatiju nije primljen odgovor ni na jedan od ta tri zahtjeva. Iako su tijela Kiribatija tijekom posjeta u studenome 2015. iskazala da bi bila spremna dijeliti podatke iz sustava VDS, dosad nisu dostavila nikakve dokaze o mehanizmima kojima se tijelima predmetnih država zastave omogućuje pristup tim podacima.

               (21)

               Zbog svojih rezultata opisanih u uvodnoj izjavi 20. Kiribati ne može ispuniti svoje obveze iz članaka 63. i 64. UNCLOS-a, u kojima je utvrđeno da obalne države i države zastave surađuju u pogledu pograničnih i vrlo migratornih ribljih vrsta. U člancima 7. i 20. UNFSA-e detaljnije se utvrđuje obveza za suradnju na utvrđivanju kompatibilnih mjera očuvanja i upravljanja, odnosno osiguranju pridržavanja i izvršenja tih mjera. Osim toga, u članku 7. stavku 1. točki 3. Kodeksa FAO-a (4) preporučuje se da države uključene u iskorištavanje pograničnih i prekograničnih ribljih stokova sklope bilateralne sporazume u cilju jamčenja učinkovite suradnje radi osiguranja učinkovitog očuvanja i upravljanja resursima. To je detaljnije navedeno u točkama 28. i 51. Međunarodnog plana djelovanja protiv ribolova NNN, u kojima se podrobno utvrđuje praksa izravne suradnje među državama, uključujući razmjenu podataka ili informacija dostupnih obalnim državama.

               (22)

               Pravni okvir, uspostavljen Zakonom o ribarstvu iz 2010., kako je izmijenjen Izmjenom zakona o ribarstvu iz 2015. (5), nepotpun je, posebno u pogledu sustava sankcija. Konkretno, trenutačno važeći pravni okvir ne obuhvaća definiciju ribolova NNN u skladu s Međunarodnim planom djelovanja protiv ribolova NNN. Zakon ne sadržava ni izričite sankcije za slučaj kršenja pravila RFMO-ova, prekrcaja na moru i ribolova stokova za koje je na snazi moratorij ili zabrana ribolova.

               (23)

               Pojmom „ozbiljna povreda” iz članka 19. stavka 2. UNFSA-e, koji je WCPFC usvojio u mjeri očuvanja i upravljanja 2006-8 (6) o postupcima ukrcavanja i inspekcija, jača se odvraćajuća funkcija sustava sankcija tako što se razina sankcije prilagođava težini nezakonite aktivnosti, u cilju oduzimanja gospodarske dobiti koju su ostvarili počinitelji. Trenutačni pravni okvir međutim ne obuhvaća pojam „ozbiljna povreda”, niti bilo koji drugi kriterij za prilagodbu sankcija od najniže do najviše razine u cilju rješavanja pitanja gospodarske dobiti ostvarene nezakonitim aktivnostima.

               (24)

               Usto, čini se da se u Zakonu o ribarstvu ne spominje recidivizam. Postupanje s ponovljenim kaznenim djelima također je od presudne važnosti pri osiguravanju odvraćajuće funkcije sustava sankcija. Činjenicom da za ponovljena kaznena djela nisu izričito određene više sankcije umanjuje se razmjernost i odvraćajuća funkcija sustava sankcija Kiribatija. Dobit iz ponovljene nezakonite aktivnosti ne neutralizira se pojačanim sankcijama te se potencijalni počinitelji ne odvraćaju od daljnje provedbe ribolovnih aktivnosti NNN.

               (25)

               Stoga se čini da postojeći sustav sankcija, opisan u uvodnim izjavama 22. do 24. nije sveobuhvatan i dovoljno strog za ostvarivanje odvraćajuće funkcije. U tom smislu čini se da postupanje u slučaju ozbiljnih povreda nije dovoljno kako bi se osiguralo pridržavanje propisa, odvraćanje od povreda kad god se pojave te oduzimanje dobiti koju su počinitelji ostvarili svojim nezakonitim aktivnostima u skladu s člankom 19. stavkom 2. UNFSA-e i člankom 25. stavkom 7. Konvencije WCPFC-a.

               (26)

               S obzirom na stanje objašnjeno u ovom odjeljku i na temelju svih činjenica koje je prikupila Komisija te svih izjava Kiribatija može se utvrditi da, u skladu s člankom 31. stavcima 3. i 5. Uredbe o ribolovu NNN, postoje čvrste naznake da Kiribati nije ispunio svoje dužnosti u skladu s međunarodnim pravom u odnosu na suradnju i izvršenje.

         3.3.   Neprimjenjivanje međunarodnih pravila (članak 31. stavak 6. Uredbe o ribolovu NNN)

               (27)

               Komisija je analizirala sve informacije koje je smatrala potrebnima u odnosu na status Kiribatija kao ugovorne stranke UNCLOS-a, UNFSA-e, WCPFC-a i IATTC-a.

               (28)

               U skladu s informacijama koje je Kiribati dostavio tijekom posjeta u studenome 2015., ulov tune u isključivom gospodarskom pojasu (IGP) Kiribatija 2014. je iznosio otprilike 600 000 metričkih tona (mt).

               (29)

               Na temelju podataka iznesenih u uvodnoj izjavi 28. čini se da Kiribati upravlja važnim resursima tune na svjetskoj razini te stoga ima odgovornost, kao obalna država, osigurati odgovorno i dugoročno održivo upravljanje tim resursom. Člancima 61. do 64. UNCLOS-a i člancima 7. i 8. UNFSA-e utvrđuje se korištenje živih resursa od strane obalnih država, koje bi trebale promicati cilj optimalnog korištenja živih resursa u svojem EGP-u, osigurati da se državljani drugih država koji obavljaju ribolovne aktivnosti u njihovu EGP-u pridržavaju mjera očuvanja i upravljanja te surađivati s relevantnim državama i regionalnim organizacijama uključenima u taj ribolov.

               (30)

               U tom smislu čini se da se pravnim okvirom Kiribatija ne osigurava učinkovito i djelotvorno upravljanje plovilima koja obavljaju ribolov u vodama pod njegovom nadležnošću, čime se očito krše obveze i preporuke iznesene u uvodnoj izjavi 29. Nadalje, pravnim se okvirom, čini se, ne osiguravaju jasne i transparentne mjere očuvanja i upravljanja za sve vrste voda pod nadležnošću Kiribatija. U Planu upravljanja tunom, ažuriranom 2014., nalazi se sveobuhvatni pregled ribolova tune u toj zemlji, no ne predlažu se konkretne mjere upravljanja s jasnim referentnim mjerilima i ciljevima.

               (31)

               Opća načela kojih se obalne države trebaju pridržavati u upravljanju pograničnim stokovima i vrlo migratornim ribljim stokovima utvrđena su u članku 5. UNFSA-e. U tom se smislu Zakonom o ribarstvu Kiribatija utvrđuju ciljevi promicanja održivog upravljanja ribolovom i zaštite ribljih stokova i morskog okoliša. Bez obzira na to, čini se da druga načela utvrđena u UNFSA-i, poput pristupa predostrožnosti, najvećeg održivog prinosa ili izbjegavanja prevelikih ribolovnih kapaciteta i prekomjernog izlova, nisu sadržani u pravnom okviru.

               (32)

               Vode pod nadležnošću Kiribatija nazivaju se teritorijalnim morem, arhipelaškim vodama i IGP-om. U skladu s člankom 3. Konvencije WCPFC-a područje nadležnosti WCPFC-a obuhvaća u načelu sve vode Tihog oceana, uključujući vode pod nadležnošću Kiribatija. Međutim čini se da Kiribati isključuje svoje teritorijalne i arhipelaške vode iz primjene sustava VDS, u okviru kojeg se ribolovni napori flote okružujućih mreža plivarica ograničavaju dodjelom ribolovnih dana. Prema tome, čini se da se glavni pravni instrument za očuvanje ribolovnih resursa u vodama Kiribatija ne primjenjuje na velik dio voda pod njegovom nadležnošću.

               (33)

               Nedostacima u pogledu jasnoće i transparentnosti primjenjivih pravila za očuvanje i upravljanje opisanih u uvodnim izjavama 30. do 32., uključujući kontrolu nad ribolovnim naporom u okviru VDS-a, uz pristup 360 stranih ribarskih plovila kako je opisano u uvodnoj izjavi 18., umanjuje se učinkovitost provedbe mjera očuvanja i upravljanja te se ugrožava ispunjavanje obveza iz članka 61. stavka 2. do 5., članka 62. stavka 1. i članka 64. UNCLOS-a u vezi s optimalnim iskorištavanjem resursa primjenom odgovarajućih mjera očuvanja i upravljanja.

               (34)

               Nadalje, u skladu s javno dostupnim informacijama pronađenim na internetu, čini se da Kiribati vodi Međunarodni registar brodova (7) koji je nadležan za registraciju brodova koji se nalaze izvan Kiribatija. S obzirom na očito nisku razinu kontrole postupka registracije od strane nadležnih tijela te na nepostojanje odgovarajućih zahtjeva poput onih iz točke 14. Smjernica FAO-a o uspješnosti država zastave, Kiribati teško može osigurati da za plovila koja plove pod zastavom Kiribatija postoji stvarna veza s državom. Nepostojanje stvarne veze između države i plovila koja su registrirana u njezinu registru u suprotnosti je s uvjetima utvrđenima u pogledu državne pripadnosti brodova iz članka 91. UNCLOS-a.

               (35)

               S obzirom na stanje objašnjeno u ovom odjeljku i na temelju svih činjenica koje je prikupila Komisija te svih izjava Kiribatija, može se utvrditi da, u skladu s člankom 31. stavcima 3. i 6. Uredbe o ribolovu NNN, postoje čvrste naznake da Kiribati nije ispunio svoje dužnosti u skladu s međunarodnim pravom u odnosu na međunarodna pravila, propise i mjere očuvanja i upravljanja.

         3.4.   Posebna ograničenja zemalja u razvoju

               (36)

               Prema Indeksu ljudskog razvoja Ujedinjenih naroda (UNHDI) (8) Kiribati se 2015. smatrao zemljom sa srednjim stupnjem ljudskog razvoja (zauzima 137. mjesto među 188 zemalja).

               (37)

               Iako u odnosu na kontrolu i praćenje mogu postojati posebna ograničenja s obzirom na kapacitet, posebnim ograničenjima Kiribatija koja proizlaze iz njegova stupnja razvoja ne može se opravdati izostanak posebnih odredaba u nacionalnom pravnom okviru koje se odnose na međunarodne instrumente za suzbijanje i zaustavljanje ribolovnih aktivnosti NNN te odvraćanje od njih. Osim toga, čini se da su nedostaci u sustavima praćenja, kontrole i nadzora rezultat neravnoteže između ograničenih mogućnosti Kiribatija da nadzire ribolovne aktivnosti u svojem IGP-u i veličine strane flote koja ima pristup njegovim vodama.

               (38)

               S obzirom na stanje objašnjeno u ovom odjeljku i na temelju svih činjenica koje je prikupila Komisija te izjava Kiribatija može se utvrditi, u skladu s člankom 31. stavkom 7. Uredbe o ribolovu NNN, da stupanj razvoja Kiribatija može utjecati na status razvoja njegova upravljanja ribarstvom. Međutim, s obzirom na prirodu utvrđenih nedostataka Kiribatija te mjere poduzete radi ispravljanja stanja, stupanj razvoja Kiribatija ne može u cijelosti poslužiti kao isprika ili opravdanje za njegove ukupne rezultate kao države zastave, obalne države ili države luke i nedostatnost njegova djelovanja u cilju sprečavanja, suzbijanja i zaustavljanja ribolova NNN.

         4.   ZAKLJUČAK O MOGUĆNOSTI DA PREDMETNA ZEMLJA BUDE UTVRĐENA KAO NEKOOPERATIVNA TREĆA ZEMLJA

               (39)

               S obzirom na donesene zaključke u odnosu na neuspjeh Kiribatija da izvrši dužnosti koje ima u skladu s međunarodnim pravom kao država zastave, država luke, obalna država ili država trgovine te da poduzme mjere u cilju sprečavanja, suzbijanja i zaustavljanja ribolova NNN, tu bi zemlju trebalo obavijestiti, u skladu s člankom 32. Uredbe o ribolovu NNN, o mogućnosti da je Komisija utvrdi kao nekooperativnu treću zemlju u suzbijanju ribolova NNN.

               (40)

               U skladu s člankom 32. stavkom 1. Uredbe o ribolovu NNN Komisija bi trebala obavijestiti Kiribati o mogućnosti da bude utvrđen kao nekooperativna treća zemlja. Komisija bi također trebala poduzeti sve demarševe utvrđene u članku 32. Uredbe o ribolovu NNN u odnosu na Kiribati. U svrhu dobrog upravljanja trebalo bi odrediti razdoblje unutar kojeg ta zemlja može pisanim putem odgovoriti na obavijest i ispraviti stanje.

               (41)

               Nadalje, obavijest Kiribatiju o mogućnosti da bude utvrđen kao zemlja koju Komisija smatra nekooperativnom za potrebe ove Odluke ne isključuje niti automatski podrazumijeva poduzimanje naknadnih koraka Komisije ili Vijeća u svrhu utvrđivanja ili uspostavljanja popisa nekooperativnih zemalja,

         ODLUČILA JE KAKO SLIJEDI:
   Jedini članak
   Republika Kiribati obavješćuje se o mogućnosti da je Komisija utvrdi kao nekooperativnu treću zemlju u suzbijanju nezakonitog, neprijavljenog i nereguliranog ribolova.

      Sastavljeno u Bruxellesu 21. travnja 2016.

            Za Komisiju

         Karmenu VELLA

            Član Komisije

      (1)  SL L 286, 29.10.2008., str. 1.

      (2)  http://www.ffa.int/.

      (3)  Sporazum iz Naurua (http://www.ffa.int/node/93#attachments).

      (4)  Kodeks odgovornog ribarstva, Organizacija Ujedinjenih naroda za hranu i poljoprivredu, 1995.

      (5)  Zakon Republike Kiribatija (br. 6. iz 2010.) o očuvanju, upravljanju i razvoju ribolova Kiribatija te kontroli stranog ribolova i s tim povezanim potrebama, kako je izmijenjen Zakonom Republike Kiribati (br. 1. iz 2015.) o izmjeni Zakona o ribarstvu iz 2010.

      (6)  https://www.wcpfc.int/system/files/Conservation%20and%20Management%20Measure-2006-08%20%5BHSB%26I%20Procedures%5D.pdf.

      (7)  Registar brodova Kiribatija, http://www.kiribaship.com/EN/Default.aspx.

      (8)  Podaci preuzeti s http://hdr.undp.org/en/statistics.


title: Odluka Komisije оd 3. lipnja 2014. o osnivanju stručne skupine Europske komisije za nadzor raka i stavljanju izvan snage Odluke 96/469/EZ

text:
               4.6.2014

               HR

               Službeni list Europske unije

               C 167/4

         ODLUKA KOMISIJE
   оd 3. lipnja 2014.
   o osnivanju stručne skupine Europske komisije za nadzor raka i stavljanju izvan snage Odluke 96/469/EZ
   2014/C 167/05
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Na temelju članka 168. stavka 2. Ugovora o funkcioniranju Europske unije, od država članica zahtijeva se da u suradnji s Komisijom međusobno koordiniraju svoje politike i programe u područjima iz stavka 1. U bliskoj suradnji s državama članicama Komisija može pokrenuti svaku korisnu inicijativu za promicanje takve koordinacije, a osobito inicijative kojima je cilj utvrđivanje smjernica i pokazatelja, organizacija razmjene najbolje prakse te priprema potrebnih elemenata za periodičko praćenje i ocjenu.

               (2)

               U Bijeloj knjizi Komisije pod nazivom Zajedno za zdravlje: strateški pristup za EU 2008. – 2013.
                   (1) koju je Komisija donijela 23. listopada 2007. i koja sadržava zdravstvenu strategiju EU-a, rak je utvrđen kao prioritet djelovanja.

               (3)

               Vijeće je 2. prosinca 2003. donijelo Preporuku o probiru raka (2);

               (4)

               Vijeće je 10. lipnja 2008. donijelo zaključke o „smanjenju tereta raka” (3) te 13. rujna 2010. o „borbi protiv raka” (4).

               (5)

               Europska komisija donijela je 24. lipnja 2009.„Komunikaciju Komisije Europskom parlamentu, Vijeću, Europskom gospodarskom i socijalnom odboru i Odboru regija o borbi protiv raka: Europsko partnerstvo” (5).

               (6)

               Komunikacijom predsjednika Komisiji od 10. studenoga 2010. pod naslovom „Okvir za stručne skupine Komisije: horizontalna pravila i javni registar” (6) (dalje u tekstu: „okvir za stručne skupine Komisije”) utvrđuje se revidirani skup pravila za sve stručne skupine Komisije.

               (7)

               Priprema i provedba aktivnosti u području raka zahtijevaju blisku suradnju sa specijaliziranim tijelima u državama članicama i zainteresiranim stranama. Time bi se odgovorilo na zahtjeve predstavnika država članica i zainteresiranih strana za poboljšanu koordinaciju radi većeg opsega rada u području raka. Uz to, dijeljenje znanja i informacija može pomoći u rješavanju nekih teškoća s kojima se države članice suočavaju u nadzoru raka te će olakšati suradnju s drugim značajnim akterima npr. udruženjima pacijenata.

               (8)

               Savjeti vrhunskih europskih stručnjaka u području raka trebali bi biti stalno dostupni u obliku stručne skupine koju će osnovati Komisija. Stručna skupina za nadzor raka trebala bi Komisiji na njezin zahtjev osigurati savjete i stručno znanje pri oblikovanju i provedbi aktivnosti Unije u području raka te poticati razmjenu relevantnih iskustava, politika i praksi među državama članicama i raznim uključenim strankama.

               (9)

               Kako bi se omogućila široka zastupljenost zainteresiranih strana i stručnjaka u području raka, ta skupina trebala bi biti sastavljena od predstavnika država članica, predstavnika udruženja onkoloških pacijenata, predstavnika europskih udruženja koja djeluju u području prevencije raka, europskih profesionalnih udruženja ili znanstvenih organizacija u području raka, predstavnika proizvođača proizvoda ili pružatelja usluga u području raka te predstavnika Međunarodne agencije za istraživanje raka.

               (10)

               Stručna skupina za nadzor raka ne bi smjela djelovati kao odbor u smislu Uredbe (EU) 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (7).

               (11)

               Osobne podatke potrebno je obraditi u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (8).

               (12)

               Odluku Komisije 96/469/EZ od 30. srpnja 1996. (9) o osnivanju Savjetodavnog odbora za prevenciju karcinoma potrebno je stoga staviti izvan snage,

         ODLUČILA JE:
   Članak 1.
   Osnivanje stručne skupine
   Ovime se osniva stručna skupina Europske komisije za nadzor raka, dalje u tekstu: „stručna skupina”.
   Članak 2.
   Zadaće stručne skupine
   1.   Na zahtjev Komisije ili službi Komisije, stručna skupina izvršava sljedeće zadaće u području raka:

               (a)

               pomaže Komisiji u pripremi pravnih instrumenata i političkih dokumenata, smjernica i preporuka za nadzor raka te podataka o raku uključujući epidemiologiju, rano otkrivanje raka i probir raka, u informiranju javnosti o prevenciji raka, u postupku osiguranja kvalitete pri liječenju raka i preventivnim aspektima koji se mogu razviti na temelju rezultata temeljnih, translacijskih i kliničkih istraživanja raka koja se provode u okviru istraživačkih programa EU-a i drugih međunarodnih ili nacionalnih istraživačkih inicijativa te u međusektorskim temama povezanima s rakom;

               (b)

               savjetuje Komisiju u provedbi aktivnosti Unije i predlaže poboljšanja za poduzete mjere;

               (c)

               savjetuje Komisiju u praćenju, ocjenjivanju i širenju rezultata mjera poduzetih na razini Unije i na nacionalnoj razini;

               (d)

               savjetuje Komisiju o međunarodnoj suradnji;

               (e)

               olakšava koordinaciju i razmjenu informacija među državama članicama;

               (f)

               daje Komisiji pregled nacionalnih politika i politika Unije;

               (g)

               prikuplja informacije o relevantnim iskustvima, politikama i praksama država članica i raznih uključenih stranaka.

         2.   Kako bi izvršila zadaće iz stavka 1. stručna skupina može na zahtjev službi Komisije dostaviti mišljenja, preporuke i izvješća.
   3.   Zadaće stručne skupine ne obuhvaćaju pitanja koja obuhvaća Savjetodavni odbor o sigurnosti i zdravlju na radu (ACSH) osnovan Odlukom Vijeća 2003/C 218/01 (10), Znanstveni odbor o granicama profesionalne izloženosti kemijskim agensima osnovan Odlukom Komisije 2014/113/EU (11), područje Direktive 2004/37/EZ o zaštiti radnika od rizika zbog izloženosti karcinogenim ili mutagenim tvarima na radu (12), ni pitanja koja su obuhvaćena zadaćama Odbora za farmaceutiku osnovanog Odlukom Vijeća 75/320/EEZ (13).
   Članak 3.
   Savjetovanje
   Komisija se može savjetovati sa stručnom skupinom o svim pitanjima koja se odnose na rak.
   Članak 4.
   Imenovanje članova
   1.   Stručna skupina sastoji se od sljedećih članova:

               (a)

               nadležna tijela država članica;

               (b)

               tri predstavnika udruženja pacijenata u području raka;

               (c)

               dva predstavnika europskih udruženja koja djeluju u području prevencije raka;

               (d)

               tri predstavnika europskih profesionalnih udruženja ili znanstvenih društava koja djeluju u području raka;

               (e)

               jednog predstavnika proizvođača proizvoda ili pružatelja usluga u području raka;

               (f)

               jednog predstavnika Međunarodne agencije za istraživanje raka

         2.   Nadležna tijela država EFTA-e koja su stranke Sporazuma o europskom gospodarskom prostoru također mogu biti članovi skupine, na zahtjev dotičnih država EFTA-e.
   3.   Nadležna tijela država kandidatkinja za pristupanje Europskoj uniji također mogu biti članovi skupine, na zahtjev dotičnih država.
   4.   Članove imenuje glavni direktor Glavne uprave za zdravlje i potrošače.
   5.   Članovi iz stavka 1. točaka (b), (c), (d) i (e) imenuju se s popisa prikladnih kandidata koji će se ustanoviti nakon objave poziva na iskaz interesa. Pozivom na iskaz interesa određuju se potrebne kvalifikacije i uvjeti za članstvo u stručnoj skupini.
   6.   Članovi iz stavka 1. točaka (a) do (f) i stavaka 2. i 3. imenuju predstavnike i njihove zamjenike za zamjenu predstavnika u slučaju odsutnosti ili spriječenosti. Zamjenici se imenuju u skladu s istim uvjetima kao i predstavnici. Zamjenici automatski zamjenjuju članove koji su odsutni ili spriječeni.
   7.   Glavni direktor za zdravlje i potrošače može odbiti predstavnika ili zamjenika kojeg je predložila organizacija ako on ili ona ne zadovoljava profil zatražen u pozivu na iskaz interesa iz stavka 5. U tim se slučajevima od dotične organizacije traži da imenuje drugog predstavnika ili zamjenika.
   8.   Mandat članova stručne skupine je tri godine i može se obnoviti nakon javljanja na nove pozive na iskaz interesa.
   9.   Mandat člana završava prije isteka trogodišnjeg razdoblja u slučaju ostavke.
   10.   Članove iz stavka 1. točaka (b) do (f) ili njihove predstavnike može se isključiti ili zamijeniti za ostatak njihova mandata u bilo kojem od sljedećih slučajeva:

               (a)

               trajna nesposobnost prisustvovanja sastancima;

               (b)

               nesposobnost učinkovitog doprinosa raspravama skupine;

               (c)

               neispunjavanje uvjeta utvrđenih člankom 339. Ugovora o funkcioniranju Europske unije;

               (d)

               naknadna nesukladnost s kvalifikacijama i uvjetima navedenima u pozivu na iskaz interesa iz stavka 5.

         11.   Glavni direktor za zdravlje i potrošače može od člana iz stavka 1. točaka (b) do (f) zatražiti da imenuje drugog predstavnika ili drugog zamjenika u slučajevima iz stavka 10.
   12.   Članovi čiji mandat završi prije isteka trogodišnjeg razdoblja na temelju stavaka 8. i 9. mogu biti zamijenjeni za ostatak razdoblja njihova mandata.
   13.   Imena članova i njihovih predstavnika objavljuju se u registru stručnih skupina Komisije i ostalih sličnih subjekata („Registar”) (14). Nazivi nadležnih tijela država članica mogu se objaviti u registru.
   14.   Osobni podaci prikupljaju se, obrađuju i objavljuju u skladu s Uredbom (EZ) br. 45/2001.
   Članak 5.
   Djelovanje
   1.   Stručnom skupinom predsjeda direktor nadležan za politiku javnog zdravlja u Glavnoj upravi za zdravlje i potrošače Europske komisije. Direktor može prenijeti predsjedanje na drugog dužnosnika Komisije.
   2.   U dogovoru s Komisijom stručna skupina može osnovati podskupine radi ispitivanja nekih određenih pitanja u okviru nadležnosti koje određuje skupina. Takve se podskupine raspuštaju čim ispune zadaću za koju su osnovane.
   3.   Komisija može pozvati stručnjake koji nisu članovi stručne skupine, a stručni su u području uvrštenom na dnevni red da sudjeluju u radu skupine. Nadalje, Komisija može dodijeliti status promatrača pojedincima ili organizacijama kako je utvrđeno pravilom 8. stavkom 3. okvira o stručnim skupinama Komisije te državama kandidatkinjama za pristupanje EU-u.
   4.   Članovi stručnih skupina i njihovi predstavnici i zamjenici te svi pozvani stručnjaci i promatrači, pridržavaju se obveze čuvanja profesionalne tajne koja je propisana ugovorima i pripadajućim provedbenim pravilima, kao i Pravilnika Komisije o sigurnosti u vezi sa zaštitom povjerljivih podataka EU-a iz Priloga Odluci Komisije 2001/844/EZ, EZUČ, Euratom (15). U slučaju kršenja tih obveza Komisija može poduzeti odgovarajuće mjere.
   5.   Sastanci stručne skupine i njezinih podskupina u pravilu se održavaju u prostorima Komisije, osim ako se iznimno organiziraju drugdje iz opravdano utemeljenih razloga. Komisija osigurava usluge tajništva. Komisija sastavlja dnevni red i zapisnik sastanaka stručne skupine. Dužnosnici Komisije koje zanimaju rasprave mogu sudjelovati na sastancima stručne skupine ili njezinih podskupina.
   6.   Stručna skupina donosi svoj poslovnik na temelju Komisijina standardnog poslovnika za stručne skupine.
   7.   Komisija objavljuje svu relevantnu dokumentaciju (npr. dnevne redove, zapisnike i podneske sudionika) o aktivnostima koje vrši stručna skupina, uključujući ih u registar ili pomoću linka iz registra na za to namijenjene internetske stranice gdje se mogu pronaći informacije. Dokument se ne objavljuje u slučajevima kada bi njegovo otkrivanje ugrozilo zaštitu javnog ili privatnog interesa kako je utvrđeno člankom 4. Uredbe (EZ) br. 1049/2001 (16).
   Članak 6.
   Troškovi sastanaka
   1.   Sudionici u aktivnostima stručne skupine ne primaju naknade za svoje usluge.
   2.   Komisija nadoknađuje putne troškove i dnevnice sudionika u aktivnostima stručne skupine u skladu s važećim propisima Komisije.
   3.   Troškovi iz stavka 2. nadoknađuju se u okviru raspoloživih sredstava dodijeljenih u okviru godišnjeg postupka raspodjele sredstava.
   Članak 7.
   Stavljanje izvan snage
   Odluka 96/469/EZ stavlja se izvan snage.
   Članak 8.
   Ova se Odluka primjenjuje od datuma njezina donošenja.

      Sastavljeno u Bruxellesu 3. lipnja 2014.

            Za Komisiju

         Tonio BORG

            Član Komisije

      (1)  COM(2007) 630 završna verzija, 23.10.2007.

      (2)  SL L 327, 16.12.2003., str. 34.

      (3)  2876. sastanak Vijeća za zapošljavanje, socijalnu politiku, zdravstvo i zaštitu potrošača, 10.6.2008.

      (4)  3032. sastanak Vijeća za opće poslove, 13.9.2010.

      (5)  COM(2009) 291 završna verzija, 24.6.2009.

      (6)  C(2010) 7649 završna verzija, 10.11.2010.

      (7)  SL L 55, 28.2.2011., str. 13.

      (8)  SL L 8, 12.1.2001., str. 1.

      (9)  SL L 192, 2.8.1996., str. 31 i SL L 204, 14.8.1996., str. 20.

      (10)  SL C 218, 13.9.2003., str. 1.

      (11)  SL L 62, 4.3.2014., str. 18.

      (12)  SL L 229, 29.6.2004., str. 23.

      (13)  SL L 147, 9.6.1975., str. 23.

      (14)  Članovi koji ne žele da se njihova imena objave mogu zatražiti izuzeće od ovog pravila. Zahtjev za neotkrivanjem imena člana stručne skupine smatra se opravdanim kad god objava može ugroziti njegovu ili njezinu sigurnost ili integritet ili nezakonito dovesti u pitanje njegovu ili njezinu privatnost.

      (15)  Odluka Komisije 2001/844/EZ, EZUČ, Euroatom od 29. studenoga 2001. o izmjeni njezina internog poslovnika (SL L 317, 3.12.2001., str. 1.)

      (16)  Te iznimke namijenjene su zaštiti javne sigurnosti, vojnih poslova, međunarodnih odnosa, financijske, monetarne i gospodarske politike, privatnosti i integriteta pojedinca, poslovnih interesa, sudskih postupaka i pravnih savjeta, inspekcija/istraga/revizija i postupka donošenja odluka institucije.


title: Odluka Vijeća 2008/974/ZVSP od 18. prosinca 2008. za potporu Haškom kodeksu postupanja protiv širenja balističkih projektila u okviru provedbe Strategije EU-a za sprečavanje širenja oružja za masovno uništavanje

text:
               18/Sv. 006

               HR

               Službeni list Europske unije

               120

         32008D0974

               L 345/91

               SLUŽBENI LIST EUROPSKE UNIJE

               18.12.2008.

      ODLUKA VIJEĆA 2008/974/ZVSP
   od 18. prosinca 2008.
   za potporu Haškom kodeksu postupanja protiv širenja balističkih projektila u okviru provedbe Strategije EU-a za sprečavanje širenja oružja za masovno uništavanje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 13. stavak 3. i članak 23. stavak 1.,
   budući da:

               (1)

               Europsko vijeće donijelo je 12. prosinca 2003. Strategiju EU-a za sprečavanje širenja oružja za masovno uništavanje, čije poglavlje III. sadrži popis mjera za suzbijanje takvog širenja koje treba poduzeti kako unutar Europske unije (EU) tako i u trećim zemljama.

               (2)

               EU aktivno provodi navedenu Strategiju i mjere navedene u njezinim poglavljima II. i III., na primjer, oslobađajući financijske izvore za potporu posebnim projektima koji vode jačanju višestranog sustava za suzbijanje širenja i višestranih mjera izgradnje povjerenja. Haški kodeks postupanja protiv širenja balističkih projektila (dalje u tekstu „Kodeks” ili „HCoC”) sastavni je dio tog sustava. Njegov cilj je sprečavanje i zaustavljanje širenja sustava balističkih projektila kojima se može isporučivati oružje za masovno uništavanje i s njim povezana tehnologija.

               (3)

               Vijeće je 17. studenoga 2003. donijelo Zajedničko stajalište 2003/805/ZVSP (1) o univerzalizaciji i jačanju multilateralnih sporazuma u području suzbijanja širenja oružja za masovno uništavanje i načina njegova isporučivanja. To Zajedničko stajalište između ostalog poziva na promicanje potpisivanja Kodeksa od strane što je više moguće zemalja, posebno onih koje raspolažu balističkim projektilima, kao i na daljnji razvoj i provedbu Kodeksa, posebno njegovih mjera za izgradnju povjerenja, i na promicanje što tješnjih povezanosti između Kodeksa i sustava UN-a koji se temelji na multilateralnim dogovorima o neširenju.

               (4)

               Vijeće je 23. svibnja 2007. odlučilo poduzeti djelovanje usmjereno na promicanje univerzalnosti Kodeksa i pridržavanje njegovih načela. U tu je svrhu organizirana radionica na marginama Godišnjeg zasjedanja država potpisnica 2007., na kojem su se okupile države koje raspolažu značajnim potencijalom balističkih projektila, uključujući i one koje nisu potpisale Kodeks. Prioritet je EU-a nastaviti dijalog između država potpisnica i država koje nisu potpisnice, s ciljem daljnjeg promicanja univerzalnosti Kodeksa i njegove bolje provedbe i jačanja. Ova Odluka treba doprinijeti tom procesu,

         ODLUČILO JE:
   Članak 1.
   1.   Kako bi se osigurala kontinuirana i praktična provedba određenih elemenata Strategije EU-a za sprečavanje širenja oružja za masovno uništavanje, EU podupire djelatnosti država potpisnica Kodeksa radi sljedećih dodatnih ciljeva:

               (a)

               promicanje univerzalnosti Kodeksa, a posebno potpisivanje Kodeksa od strane svih država koje raspolažu balističkim projektilima;

               (b)

               podupiranje provedbe Kodeksa;

               (c)

               promicanje dodatnog jačanja Kodeksa.

         2.   U tom kontekstu, projekti koje će Europska unija poduprijeti odnose se na sljedeće posebne djelatnosti:

               (a)

               osiguravanje sredstava za organiziranje ciljanog širenja, na primjer u obliku radionice čiji je cilj promidžba potpisivanja Kodeksa u regiji s najnižom razinom potpisivanja Kodeksa;

               (b)

               osiguravanje financijskih i tehničkih sredstava kojima se olakšava, s jedne strane, razmjena podataka među državama potpisnicama i, s druge strane, posjet međunarodnih promatrača mjestima za testna lansiranja svemirskih lansirnih vozila (SLV), što su države potpisnice odlučile dobrovoljno razmotriti u skladu s člankom 4.a točkom ii. Kodeksa;

               (c)

               osiguravanje sredstava kojima se među državama potpisnicama potiče rasprava o tome kako očuvati važnost i održivost Kodeksa. U raspravi se na poseban način uzima u obzir novi razvoj u području širenja balističkih projektila i razvoj u međunarodnim institucionalnim i pravnim okvirima koji su povezani s balističkim projektilima.

         Ti se projekti provode radi dobrobiti država potpisnica i država koje nisu potpisnice Kodeksa.
   Podroban opis projekata određen je Prilogom.
   Članak 2.
   1.   Predsjedništvo, kojem pomaže glavni tajnik Vijeća/visoki predstavnik za zajedničku vanjsku i sigurnosnu politiku (GT/VP), odgovorno je za provedbu ove Odluke. Komisija je u potpunosti pridružena.
   2.   Tehničku provedbu projekata iz članka 1. stavka 2. izvršava Zaklada za strateška istraživanja u Parizu (FRS).
   FRS provodi navedenu zadaću pod nadzorom GT-a/VP-a, uz potporu Predsjedništva i uz blisko savjetovanje s predsjedateljem godišnjeg zasjedanja država potpisnica Kodeksa kao i s Austrijom koja predstavlja Najbliži središnji kontakt (NSK)/Izvršno tajništvo Kodeksa. U tu svrhu GT/VP sklapa dogovore s FRS-om.
   3.   Predsjedništvo, GT/VP i Komisija uzajamno se redovito obavješćuju o provedbi ove Odluke, u skladu sa svojim odnosnim nadležnostima.
   Članak 3.
   1.   Financijski referentni iznos za provedbu projekata iz članka 1. stavka 2. iznosi 1 015 000 EUR.
   2.   Rashodom koji se financira iz iznosa utvrđenog u stavku 1. upravlja se u skladu s postupcima i pravilima koji se primjenjuju na opći proračun Europskih zajednica.
   3.   Komisija nadzire ispravnost upravljanja rashodom iz stavka 2., koji je u obliku bespovratnih sredstava. U tu svrhu ona sklapa financijski sporazum s FRS-om. Financijskim sporazumom utvrđuje se da FRS osigurava vidljivost doprinosa EU-a, u skladu s njegovom veličinom.
   4.   Komisija nastoji sklopiti financijski sporazum iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom postupku i o datumu sklapanja financijskog sporazuma.
   Članak 4.
   Predsjedništvo, kojem pomaže GT/VP, izvješćuje Vijeće o provedbi ove Odluke na temelju redovitih izvješća koje priprema FRS. Ta izvješća predstavljaju temelj za ocjenu koju donosi Vijeće. Komisija je u potpunosti pridružena. Ona izvješćuje o financijskim vidovima provedbe ove Odluke.
   Članak 5.
   Ova Odluka proizvodi učinke na dan donošenja.
   Prestaje važiti 6 mjeseci od datuma početka proizvođenja učinaka, osim ako Komisija prije isteka tog razdoblja s FRS-om sklopi financijski sporazum, u kojem slučaju ova Odluka prestaje važiti 24 mjeseca od datuma sklapanja financijskog sporazuma.
   Članak 6.
   Ova se Odluka objavljuje u Službenom listu Europske unije.

      Sastavljeno u Bruxellesu 18. prosinca 2008.

            Za Vijeće

            Predsjednik

         M. BARNIER

      (1)  SL L 302, 20.11.2003., str. 34.
   PRILOG

      Potpora EU-a Haškom kodeksu postupanja protiv širenja balističkih projektila u okviru provedbe Strategije EU-a protiv širenja oružja za masovno uništavanje

   1.   Ciljevi

   Europska unija snažno podupire Kodeks od samog njegovog početka. Europska unija smatra da je Kodeks važan multilateralan instrument čiji je cilj obuzdati širenje sustava balističkih projektila i s njima povezanih tehnologija posredstvom mjera transparentnosti i izgradnje povjerenja. Sve su države članice Europske unije potpisale Kodeks i provode ga u dobroj vjeri.
   U prošlosti je Europska unija pokušala prevladati preostale rupe u provedbi i univerzalnosti Kodeksa organiziranjem radionica država potpisnica i država koje nisu potpisnice Kodeksa na marginama Godišnjeg zasjedanja 2007. Ohrabrena rezultatima radionice, Europska unija želi nastaviti s tom inicijativom i poduprijeti tri sljedeća vida Kodeksa:

               —

               univerzalnost Kodeksa,

               —

               provedbu Kodeksa,

               —

               jačanje i poboljšanje funkcioniranja Kodeksa.

         2.   Opis projekata

   2.1.   Projekt 1.: Promicanje univerzalnosti Kodeksa

   2.1.1.   Svrha projekta

   Sve dok broj država potpisnica iznosi dvije trećine svih država članica UN-a, potrebno je učiniti više da se postigne univerzalnost Kodeksa. Države potpisnice Kodeksa uočile su na godišnjim zasjedanjima da razlozi oklijevanja država koje nisu potpisnice Kodeksa veoma variraju, od općeg izostanka svijesti i razumijevanja Kodeksa pa sve do razloga koji su više političke naravi.
   2.1.2.   Rezultati projekta

               —

               porast svijesti, razumijevanja i potpore Kodeksu,

               —

               jačanje interakcije među državama potpisnicama i državama koje nisu potpisnice Kodeksa,

               —

               povećanje broja država potpisnica Kodeksa.

         2.1.3.   Opis projekta

   Projekt predviđa organiziranje dviju radionica:

               —

               jednu radionicu za povećanje svijesti u regiji s najvećim brojem država koje nisu potpisnice Kodeksa.
               U Africi sljedeće zemlje nisu potpisale Kodeks: Alžir, Angola, Bocvana, Srednjoafrička Republika, Côte d’Ivoire, Demokratska Republika Kongo, Egipat, Lesoto, Namibija, Republika Kongo, Somalija, Svazi, Togo i Zimbabve.

               —

               jednu opću radionicu, po uzoru na radionicu koja je organizirana na marginama Godišnjeg zasjedanja država potpisnica 2007. uz usredotočene i strukturne razmjene tehničkih političko-sigurnosnih mišljenja vezanih za širenje balističkih projektila i važnost Kodeksa.

         2.2.   Projekt 2: Potpora provedbi Kodeksa među državama potpisnicama

   2.2.1.   Svrha projekta

   Sve dok Kodeks predstavlja važan instrument za zaustavljanje širenja balističkih projektila i s njima povezanih tehnologija posredstvom mjera izgradnje povjerenja i transparentnosti, potrebno je učiniti više za promicanje bolje razmjene među državama potpisnicama. Projekt se usredotočuje na vidove takvih razmjena ondje gdje se mogu postići opipljivi rezultati.
   2.2.2.   Rezultati projekta

               —

               stvaranje prototipa mehanizma sigurnog informiranja i priopćavanja koji se temelji na internetu (e-ICC), koji bi mogao omogućiti bržu, lakšu i pouzdaniju razmjenu podataka među državama potpisnicama i elektroničku distribuciju dokumenata,

               —

               u slučaju da države potpisnice odluče uspostaviti e-ICC na svom godišnjem zasjedanju, takav bi se prototip mogao učiniti operativnim,

               —

               veća potpora posjetu promatrača mjestima za testna lansiranja SLV-a.

         2.2.3.   Opis projekta

   Projektom su predviđene dvije vrste mjera:

               (a)

               olakšavanje razmjene informacija i komunikacije među državama potpisnicama stvaranjem e-ICC-a. Za ovaj je projekt od posebnog značenja iskustvo Francuske sa sustavom e-POC kao Režimom kontrole tehnologije projektila (MTCR).
               S obzirom na činjenicu da države potpisnice Kodeksa na svom godišnjem zasjedanju trebaju odlučiti hoće li uspostaviti takav sustav, projekt se provodi u dvije faze. Provedba druge faze podliježe prethodnom vijećanju država potpisnica o e-ICC-u na svom godišnjem zasjedanju.
               Faza 1.: Prijedlog EU-a državama potpisnicama da kreiraju e-ICC
               Prototip jednog e-ICC-a pripremit će se kako bi ga se predstavilo državama potpisnicama, vjerojatno 2009., i kako bi se od država potpisnica dobile povratne informacije o njegovu djelovanju.
               Faza 2.: Operacionalizacija prototipa e-ICC-a
               U slučaju da države potpisnice na svom godišnjem zasjedanju odluče uspostaviti e-ICC, takav bi se prototip mogao učiniti operativnim. U tu bi se svrhu znanje i iskustvo i materijalni vidovi prototipa dostavili ICC-u/Izvršnom tajništvu za upravljanje i osiguralo bi se osposobljavanje za ICC i za države potpisnice;

               (b)

               osiguravanje financijskih sredstava za posjet međunarodnih promatrača mjestima za testno lansiranje SLV-a država članica EU-a.

         2.3.   Projekt 3.: Promicanje dodatnog jačanja i poboljšavanja funkcioniranja Kodeksa

   2.3.1.   Svrha projekta

   Sigurnosno okružje je u stalnom razvoju, uključujući i područje širenja načina za isporuku oružja za masovno uništavanje. Države članice sastaju se svake godine i ocjenjuju provedbu Kodeksa kao i nove trendove u širenju balističkih projektila i s njima povezanih tehnologija.
   Projekt promiče dublju raspravu među državama potpisnicama i, ako je potrebno, neformalno uključuje države koje nisu potpisnice te omogućuje pristup tehničkom stručnom znanju koje se odnosi na širenje balističkih projektila izvan vladinih krugova. Rezultati projekta mogli bi se dostaviti kao poticaj za razmišljanje na godišnjem zasjedanju država potpisnica.
   2.3.2.   Rezultati projekta

               —

               bolje razumijevanje trenutnih trendova u širenju balističkih projektila i programa SLV-a uz preporuke državama potpisnicama,

               —

               analiza mogućnosti za motiviranje država potpisnica da prođu kroz programe posvećene balističkim projektilima i SLV-u,

               —

               bolje razumijevanje prožimanja Kodeksa, MTCR-a i bilateralnih i regionalnih aranžmana vezanih za mjere izgradnje povjerenja u nastojanju da se spriječi širenje projektila i da se ostvare preporuke određene politike,

               —

               radni papiri ili ostali oblici dokumentacije s radionica, koje EU može dostaviti na godišnjem zasjedanju HCoC-a.

         2.3.3.   Opis projekta

   Projektom su predviđene dvije vrste aktivnosti:

               (a)

               financiranje proučavanja trenutačnih trendova u balističkim projektilima i dinamici njihova širenja, kao i u programima SLV-a, što bi na godišnjem zasjedanju država potpisnica moglo poslužiti kao poticaj za razmišljanje. U vođenju tog proučavanja, FRS osigurava da ne bude udvostručavanja rada sa skupinom vladinih stručnjaka UN-a;

               (b)

               financiranje radionica na kojima sudjeluju stručnjaci iz država potpisnica i iz država koje nisu potpisnice, kako iz vladinog tako i iz nevladinog sektora. Radionice bi se mogle organizirati na marginama godišnjih zasjedanja. Rezultati bi se mogli, kao radni papiri, dostaviti na godišnjem zasjedanju država potpisnica. Radionice će se baviti sljedećim pitanjima:

                           —

                           prožimanje Kodeksa, MTCR-a i bilateralnih i regionalnih aranžmana oko mjera za izgradnju povjerenja u nastojanju da se spriječi širenje projektila kao i između Kodeksa i sustava UN-a (UNGA),

                           —

                           kako motivirati države potpisnice da prođu kroz programe posvećene balističkim projektilima i SLV-u.

         3.   Trajanje

   Sveukupno procijenjeno trajanje provedbe projekata iznosi 24 mjeseca.
   4.   Korisnici

   Korisnici projekata iz ove Odluke su države potpisnice i države koje nisu potpisnice Kodeksa.
   Konačni odabir država korisnica napravit će se u savjetovanju između provedbenog subjekta i Predsjedništva, kojem pomaže GT/VP, u tijesnom savjetovanju s državama članicama i Komisijom u okviru nadležne Radne skupine Vijeća. Konačna će se odluka temeljiti na prijedlozima provedbenog subjekta u skladu s člankom 2. stavkom 2.
   5.   Provedbeni subjekt

   FRS-u će se povjeriti tehnička provedba projekata. Projekte će izravno provoditi osoblje FRS-a ili njegovi partneri suradnici, Institut za istraživanje mira i sigurnosnu politiku Sveučilišta u Hamburgu te Poljski centar za svemirska istraživanja u Varšavi.
   Provedbeni subjekt će pripremiti:

               (a)

               tromjesečna izvješća o provedbi projekata;

               (b)

               završno izvješće, ne kasnije od mjesec dana od završetka provedbe projekata.

         Izvješća će se slati Predsjedništvu, kojem pomaže GT/VP.
   FRS će osiguravati vidljivost doprinosa EU-a, u skladu s njegovom veličinom.
   6.   Treće strane koje sudjeluju

   Projekti će se u cijelosti financirati ovom Odlukom. Stručnjaci iz država potpisnica Kodeksa i iz država koje nisu potpisnice mogu se smatrati trećim stranama koje sudjeluju. Oni će raditi u skladu sa standardnim pravilima FRS-a.


title: 2002/1001/EZ: Odluka Vijeća od 19. prosinca 2002. o trgovini određenim proizvodima od čelika između Europske zajednice i Ukrajine

text:
               11/Sv. 114

               HR

               Službeni list Europske unije

               126

         32002D1001

               L 349/100

               SLUŽBENI LIST EUROPSKE UNIJE

         ODLUKA VIJEĆA
   od 19. prosinca 2002.
   o trgovini određenim proizvodima od čelika između Europske zajednice i Ukrajine
   (2002/1001/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:

               (1)

               Sporazum o partnerstvu i suradnji između Europskih zajednica i njihovih država članica s jedne strane i Ukrajine s druge strane (1), predviđa u svom članku 22. stavku 1. da trgovina nekim proizvodima od čelika podliježe posebnom sporazumu.

               (2)

               Prethodni bilateralni sporazum između EZUČ-a i Vlade Ukrajine o trgovini određenim proizvodima od čelika istekao je 31. prosinca 2001.

               (3)

               Stranke su se sporazumjele o sklapanju novoga sporazuma, a pregovori o novom sporazumu još nisu dovršeni.

               (4)

               Europska je zajednica (EZ) preuzela međunarodne obveze EZUČ-a od trenutka isteka Ugovora o EZUČ-u te su mjere koje se odnose na trgovinu proizvodima od čelika s trećim zemljama sada u nadležnosti EZ-a u području trgovinske politike.

               (5)

               Količinska ograničenja za 2002. godinu utvrđena su Odlukom 2001/933/EZUČ predstavnika Vlada država članica sa sastanka Vijeća od 19. prosinca 2001. (2).

               (6)

               U očekivanju potpisivanja i stupanja na snagu novoga sporazuma, moraju se utvrditi količinska ograničenja za 2003. godinu.

               (7)

               Ukrajinski parlament donio je zakon kojim se uvodi porez u iznosu od 30 EUR/tona na izvoz željeznoga otpada koji se primjenjuje od 1. siječnja 2003.; predmetni prijedlog poreza će predstavljati prepreku slobodnoj trgovini željeznim otpadom i ozbiljno bi ograničio, ako ne i blokirao, izvoz željeznoga otpada kažnjavajući time industriju čelika u Zajednici i negativno utječući na tržište željeznoga otpada u Zajednici. Slijedom navedenoga, primjereno je smanjiti količinska ograničenja za 2003. za iznos od 30 % u usporedbi s količinskim ograničenjima koja su utvrđena za 2002. u očekivanju zadovoljavajućega rješenja ovog pitanja i zaključenja pregovora o novom sporazumu,

         ODLUČILO JE:
   Članak 1.
   U razdoblju navedenom u Prilogu I. uvoz u Europsku zajednicu proizvoda od čelika iz Priloga II. podrijetlom iz Ukrajine podložan je izdavanju dozvole. Dozvole se izdaju samo u okviru ograničenja koja su definirana člankom 2.
   Članak 2.
   Uvoz za svaku skupinu proizvoda i za cijelu Zajednicu odobrava se do količinskih ograničenja koja su navedena u Prilogu I.
   Razdoblje u kojem vrijedi uvozna dozvola ovime se utvrđuje na četiri mjeseca. Neiskorištene ili djelomično iskorištene uvozne dozvole mogu se obnoviti na dva mjeseca.
   Članak 3.
   Države članice izdaju dozvole u skladu s pravilima koja su dogovorena unutar Odbora za suradnju za čelik i o tome odmah izvješćuju Komisiju. Komisija redovito izvješćuje države članice o opsegu iskorištenih količina.
   Države članice i Komisija se savjetuju kako bi zajamčile da se predmetne količine ne premaše.
   Članak 4.
   Odredbe sporazuma o trgovini određenim proizvodima od čelika zajedno s provedbenim mjerama zamjenjuju odredbe ove Odluke od dana stupanja na snagu sporazuma.
   Članak 5.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 19. prosinca 2002.

            Za Vijeće

            Predsjednica

         L. ESPERSEN

      (1)  SL L 49, 19.2.1998., str. 3.

      (2)  SL L 345, 29.12.2001., str. 75. Odluka izmijenjena Odlukom 2002/476/EZUČ (SL L 164, 22.6.2002., str. 37.).
   PRILOG I.
   KOLIČINSKA OGRANIČENJA UTVRĐENA ZA RAZDOBLJE OD 1.1.2002. – 31.12.2003.

                  Proizvodi

                  Tone

               SA. Pločasti proizvodi

                           SA1.

                           Spiralne žice

               46 604

                           SA2.

                           Teške ploče

               178 364

                           SA3.

                           Ostali pločasti proizvodi

               14 391

               SB. Dugački proizvodi

                           SB1.

                           Gredice

               6 273

                           SB2.

                           Čelik za žice

               89 624

                           SB3.

                           Ostali dugački proizvodi

               112 926

         PRILOG II.

      SA Pločasto valjani proizvodi

      SA1.   Spiralne žice

               7208 10 00

               7208 25 00

               7208 26 00

               7208 27 00

               7208 36 00

               7208 37 10

               7208 37 90

               7208 38 10

               7208 38 90

               7208 39 10

               7208 39 90

               7211 14 10

               7211 19 20

               7219 11 00

               7219 12 10

               7219 12 90

               7219 13 10

               7219 13 90

               7219 14 10

               7219 14 90

               7225 20 20

               7225 30 00

      SA2.   Teške ploče

               7208 40 10

               7208 51 10

               7208 51 30

               7208 51 50

               7208 51 91

               7208 51 99

               7208 52 10

               7208 52 91

               7208 52 99

               7208 53 10

               7211 13 00

               7225 40 20

               7225 40 50

               7225 99 10

      SA3.   Ostali pločasto valjani proizvodi

               7208 40 90

               7208 53 90

               7208 54 10

               7208 54 90

               7208 90 10

               7209 15 00

               7209 16 10

               7209 16 90

               7209 17 10

               7209 17 90

               7209 18 10

               7209 18 91

               7209 18 99

               7209 25 00

               7209 26 10

               7209 26 90

               7209 27 10

               7209 27 90

               7209 28 10

               7209 28 90

               7209 90 10

               7210 11 10

               7210 12 11

               7210 12 19

               7210 20 10

               7210 30 10

               7210 41 10

               7210 49 10

               7210 50 10

               7210 61 10

               7210 69 10

               7210 70 31

               7210 70 39

               7210 90 31

               7210 90 33

               7210 90 38

               7211 14 90

               7211 19 90

               7211 23 10

               7211 23 51

               7211 29 20

               7211 90 11

               7212 10 10

               7212 10 91

               7212 20 11

               7212 30 11

               7212 40 10

               7212 40 91

               7212 50 31

               7212 50 51

               7212 60 11

               7212 60 91

               7219 21 10

               7219 21 90

               7219 22 10

               7219 22 90

               7219 23 00

               7219 24 00

               7219 31 00

               7219 32 10

               7219 32 90

               7219 33 10

               7219 33 90

               7219 34 10

               7219 34 90

               7219 35 10

               7219 35 90

               7225 40 80

      SB Dugački proizvodi

      SB1.   Gredice

               7207 19 31

               7207 20 71

               7216 31 11

               7216 31 19

               7216 31 91

               7216 31 99

               7216 32 11

               7216 32 19

               7216 32 91

               7216 32 99

               7216 33 10

               7216 33 90

      SB2.   Čelik za žice

               7213 10 00

               7213 20 00

               7213 91 10

               7213 91 20

               7213 91 41

               7213 91 49

               7213 91 70

               7213 91 90

               7213 99 10

               7213 99 90

               7221 00 10

               7221 00 90

               7227 10 00

               7227 20 00

               7227 90 10

               7227 90 50

               7227 90 95

      SB3.   Ostali dugački proizvodi

               7207 19 11

               7207 19 14

               7207 19 16

               7207 20 51

               7207 20 55

               7207 20 57

               7214 20 00

               7214 30 00

               7214 91 10

               7214 91 90

               7214 99 10

               7214 99 31

               7214 99 39

               7214 99 50

               7214 99 61

               7214 99 69

               7214 99 80

               7214 99 90

               7215 90 10

               7216 10 00

               7216 21 00

               7216 22 00

               7216 40 10

               7216 40 90

               7216 50 10

               7216 50 91

               7216 50 99

               7216 99 10

               7218 99 20

               7222 11 11

               7222 11 19

               7222 11 21

               7222 11 29

               7222 11 91

               7222 11 99

               7222 19 10

               7222 19 90

               7222 30 10

               7222 40 10

               7222 40 30

               7224 90 31

               7224 90 39

               7228 10 10

               7228 10 30

               7228 20 11

               7228 20 19

               7228 20 30

               7228 30 20

               7228 30 41

               7228 30 49

               7228 30 61

               7228 30 69

               7228 30 70

               7228 30 89

               7228 60 10

               7228 70 10

               7228 70 31

               7228 80 10

               7228 80 90

               7301 10 00


title: 89/436/EEZ: Odluka Vijeća od 3. svibnja 1989. o sklapanju trećeg Dodatnog protokola uz Sporazum između Europske ekonomske zajednice i Švicarske Konfederacije nakon pristupanja Kraljevine Španjolske i Portugalske Republike Zajednici

text:
               02/Sv. 021

               HR

               Službeni list Europske unije

               25

         31989D0436

               L 206/16

               SLUŽBENI LIST EUROPSKE UNIJE

               03.05.1989.

      ODLUKA VIJEĆA

   od 3. svibnja 1989.
   o sklapanju trećeg Dodatnog protokola uz Sporazum između Europske ekonomske zajednice i Švicarske Konfederacije nakon pristupanja Kraljevine Španjolske i Portugalske Republike Zajednici
   (89/436/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da bi se potpunom suspenzijom carina od strane Švicarske Konfederacije na robu koja se uvozi iz Španjolske olakšala trgovina između dviju zemalja;
   budući da se Dodatnim protokolom uz Sporazum između Europske ekonomske zajednice i Švicarske Konfederacije (1) potpisan u Bruxellesu 22. srpnja 1972., sklopljenim nakon pristupanja Kraljevine Španjolske i Portugalske Republike Zajednici, ne predviđa mogućnost da Švicarska Konfederacija suspendira carine na robu uvezenu iz Španjolske;
   budući da je stoga potrebno odobriti treći Dodatni protokol uz gore navedeni Sporazum kako bi se predvidjela potpuna suspenzija carina na proizvode obuhvaćene tim Sporazumom koji se iz Španjolske uvoze u Švicarsku,
   ODLUČILO JE:
   Članak 1.
   Treći Dodatni protokol uz Sporazum između Europske ekonomske zajednice i Švicarske Konfederacije nakon pristupanja Kraljevine Španjolske i Portugalske Republike Zajednici odobrava se u ime Zajednice.
   Tekst Protokola priložen je ovoj Odluci.
   Članak 2.
   Predsjednik Vijeća izdaje obavijest kako je previđeno u članku 3. Protokola (2).
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 3. svibnja 1989.

            Za Vijeće

            Predsjednik

         P. SOLBES

      (1)  SL L 300, 31.12.1971., str. 189.

      (2)  Glavno tajništvo Vijeća objavit će dan stupanja Protokola na snagu u Službenom listu Europskih zajednica.


title: Odluka (EU) 2017/1672 Europskog parlamenta od 27. travnja 2017. o razrješnici za izvršenje proračuna Europskog instituta za jednakost spolova za financijsku godinu 2015.

text:
               29.9.2017

               HR

               Službeni list Europske unije

               L 252/232

         ODLUKA (EU) 2017/1672 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europskog instituta za jednakost spolova za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog instituta za jednakost spolova za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog instituta za jednakost spolova za financijsku godinu 2015., s odgovorima Instituta (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Institut treba dobiti za izvršenje proračuna za financijsku godinu 2015. (05873/2017 – C8-0071/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1922/2006 Europskog parlamenta i Vijeća od 20. prosinca 2006. o osnivanju Europskog instituta za jednakost spolova (4), a posebno njezin članak 15.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za prava žena i jednakost spolova (A8-0106/2017),

               1.

               daje razrješnicu direktorici Europskog instituta za jednakost spolova za izvršenje proračuna Instituta za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktorici Europskog instituta za jednakost spolova, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 102.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 403, 30.12.2006., str. 9.

      (5)  SL L 328, 7.12.2013., str. 42.


title: Odluka Vijeća (EU) 2017/799 od 5. svibnja 2017. o imenovanju triju članova i dvaju zamjenika članova Odbora regija, koje je predložila Republika Cipar

text:
               11.5.2017

               HR

               Službeni list Europske unije

               L 120/20

         ODLUKA VIJEĆA (EU) 2017/799
   od 5. svibnja 2017.
   o imenovanju triju članova i dvaju zamjenika članova Odbora regija, koje je predložila Republika Cipar
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog vlade Cipra,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2016/1233 (4)26. srpnja 2016. g. Kyriakos CHATZITTOFIS zamijenio je g. Georgiosa GEORGIOUA u svojstvu člana, a g. Stavros YEROLATSITES g. Kyriakosa CHATZITTOFISA u svojstvu zamjenika člana.

               (2)

               Tri mjesta članova Odbora regija postala su slobodna istekom mandata g. Kyriakosa CHATZITTOFISA, gđe Louise MAVROMMATI i g. Charalambosa PITTASA.

               (3)

               Mjesto zamjenika člana Odbora regija postalo je slobodno istekom mandata g. Stavrosa YEROLATSITESA.

               (4)

               Mjesto zamjenika člana postalo je slobodno imenovanjem g. Stavrosa STAVRINIDESA članom Odbora regija.

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata:

               (a)

               članovima:

                           —

                           g. Nikos ANASTASIOU, Mayor of Kato Polemidia Municipality,

                           —

                           g. Andros KARAYIANNIS, Mayor of Deryneia Municipality,

                           —

                           g. Stavros STAVRINIDES, Municipal Councillor of Strovolos Municipality,

                     i

               (b)

               zamjenicima članova:

                           —

                           g. Kyprianos ANDRONIKOU, Mayor of Dromolaxia – Meneou Municipality,

                           —

                           g. Theodoros ANTONIOU AVVAS, Mayor of Mesa Yitonia Municipality.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 5. svibnja 2017.

            Za Vijeće

            Predsjednik

         L. GRECH

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

      (4)  Odluka Vijeća (EU) 2016/1233 od 26. srpnja 2016. o imenovanju člana i zamjenika člana Odbora regija koje je predložila Republika Cipar (SL L 202, 28.7.2016., str. 41.).


title: 2012/245/EU: Odluka Vijeća od 26. travnja 2012. o reviziji Statuta Gospodarskog i financijskog odbora

text:
               10/Sv. 003

               HR

               Službeni list Europske unije

               271

         32012D0245

               L 121/22

               SLUŽBENI LIST EUROPSKE UNIJE

               26.04.2012.

      ODLUKA VIJEĆA

   od 26. travnja 2012.
   o reviziji Statuta Gospodarskog i financijskog odbora
   (2012/245/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 242.,
   uzimajući u obzir mišljenje Europske komisije,
   budući da:

               (1)

               Gospodarski i financijski odbor („Odbor”) osnovan je 1. siječnja 1999. u skladu s člankom 114. stavkom 2. Ugovora o osnivanju Europske zajednice.

               (2)

               Vijeće je 21. prosinca 1998. donijelo Odluku 98/743/EZ o detaljnim odredbama u vezi sa sastavom Gospodarskog i financijskog odbora (1).

               (3)

               Vijeće je 31. prosinca 1998. donijelo Odluku 1999/8/EZ o donošenju Statuta Gospodarskog i financijskog odbora (2); taj je Statut revidiran Odlukom Vijeća 2003/476/EZ od 18. lipnja 2003. (3) kako bi se osiguralo daljnje djelotvorno funkcioniranje Odbora nakon pristupanja deset država članica 1. svibnja 2004.

               (4)

               Šefovi država ili vlada država članica čija je valuta euro priopćili su 26. listopada 2011. da će pripremnim tijelom iz članka 1. Protokola (br. 14) o Euroskupini, sastavljenoj od predstavnika ministara odgovornih za financije država članica čija je valuta euro i Komisije („Radna skupina Euroskupine”), predsjedati stalni predsjednik. Slijedom toga, osoba imenovana na taj položaj više neće biti dužnosnik u državnoj upravi nego zaposlen od strane institucija EU-a.

               (5)

               Istog dana, šefovi država ili vlada država članica čija je valuta euro priopćili su da će postojeća upravna tijela koja pružaju pomoć Vijeću i Odboru, odnosno glavno tajništvo Vijeća i tajništvo Gospodarskog i financijskog odbora, pružati odgovarajuću potporu predsjedniku samita europodručja i predsjedniku Euroskupine, pod vodstvom predsjednika Odbora/Radne skupine Euroskupine.

               (6)

               Odbor bi trebao moći izabrati svog predsjednika među najstručnijim kandidatima, uključujući predsjednika Radne skupine Euroskupine.

               (7)

               Statut bi Odbora stoga trebalo revidirati,

         DONIJELO JE OVU ODLUKU:
   Članak 1.
   Statut Gospodarskog i financijskog odbora kako je utvrđen u Prilogu Odluci 1999/8/EZ, kako je izmijenjen Odlukom 2003/476/EZ, zamjenjuje se tekstom u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 26. travnja 2012.

            Za Vijeće

            Predsjednik

         M. BØDSKOV

      (1)  SL L 358, 31.11.1998., str. 109.

      (2)  SL L 5, 9.1.1999., str. 71.

      (3)  SL L 158, 27.6.2003., str. 58.
   PRILOG

         „STATUT GOSPODARSKOG I FINANCIJSKOG ODBORA
         Članak 1.
         Gospodarski i financijski odbor (Odbor) obavlja zadatke opisane u stavcima 2. i 4. članka 114. Ugovora o osnivanju Europske zajednice.
         Članak 2.
         Odbor može, između ostalog:

                     —

                     dati savjet u postupku koji rezultira odlukama vezanim uz tečajni mehanizam u trećoj fazi ekonomske i monetarne unije,

                     —

                     ne dovodeći u pitanje članak 207. Ugovora, pripremiti izvješća Vijeća o razvoju tečaja eura,

                     —

                     odrediti okvir unutar kojega se može pripremiti i nastaviti dijalog između Vijeća i Europske središnje banke (ESB-a) na razini viših službenika iz ministarstava, nacionalnih središnjih banaka, Komisije i ESB-a.

               Članak 3.
         Članovi Odbora i zamjenici se trebaju u izvršavanju svojih dužnosti voditi općim interesima Zajednice.
         Članak 4.
         Odbor se sastaje pod predsjedanjem predsjednika u dva sastava: s članovima koji su odabrani iz uprava, nacionalnih središnjih banaka, Komisije i ESB-a ili s članovima iz uprava, Komisije i ESB-a. Odbor u svom punom sastavu redovito preispituje popis pitanja u vezi s kojima se očekuje prisustvovanje na sastancima članova nacionalnih središnjih banaka.
         Članak 5.
         Mišljenja, izvještaji ili priopćenja usvajaju se većinom glasova članova, ako se traži glasovanje. Svaki član Odbora ima jedan glas. Međutim, kada se donosi savjet ili mišljenje o pitanjima o kojima naknadno može donijeti odluku Vijeće, članovi središnjih banaka, kada su prisutni i Komisija mogu u potpunosti sudjelovati u raspravama, ali ne mogu sudjelovati u glasovanju. Odbor također izvještava o mišljenju manjine ili protivnim mišljenjima izraženim tijekom rasprave.
         Članak 6.
         Odbor odlukom većine svojih članova bira predsjednika na dvogodišnji mandat, koji se može obnoviti. Uvjete za sudjelovanje u izboru za predsjednika ispunjavaju članovi Odbora koji su visoki dužnosnici u državnim upravama i predsjednik pripremnog tijela iz članka 1. Protokola br. 14 o Euroskupini, sastavljenog od predstavnika ministara odgovornih za financije država članica čija je valuta euro i Komisije („Radna skupina Euroskupine”).
         Ako je predsjednik Odbora član Odbora iz državne uprave, on delegira svoje pravo glasa svom zamjeniku.
         Članak 7.
         U slučaju spriječenosti u ispunjavanju svojih dužnosti, predsjednika Odbora zamjenjuje potpredsjednik Odbora. Potpredsjednik se bira na dvogodišnji mandat odlukom većine članova Odbora. Uvjete za sudjelovanje u izboru za potpredsjednika ispunjavaju članovi Odbora koji su visoki dužnosnici u državnim upravama i predsjednik Radne skupine Euroskupine, osim ako potonji nije imenovan predsjednikom Odbora.
         Članak 8.
         Ako predsjednik Radne skupine Euroskupine nije predsjednik Odbora, može prisustvovati sastancima Odbora i sudjelovati u raspravama, osim ako Odbor odluči drukčije.
         Osim ako Odbor odluči drukčije, zamjenici članova mogu prisustvovati sastancima Odbora. Zamjenici nemaju pravo glasa. Osim ako Odbor odluči drukčije, oni ne sudjeluju u raspravama.
         Član koji ne može prisustvovati sastanku Odbora može delegirati svoje dužnosti jednom od zamjenika ili drugom članu. Predsjednik i tajnik Odbora trebaju o tome biti pisano obaviješteni prije sastanka. U iznimnim okolnostima predsjednik može biti suglasan s drukčijim postupkom.
         Članak 9.
         Odbor može povjeriti proučavanje posebnih pitanja svojim zamjenskim članovima, pododborima ili radnim tijelima. U tim slučajevima predsjedanje preuzima član ili zamjenski član Odbora, kojeg je imenovao Odbor. Članovi Odbora, njihovi zamjenici, pododbori ili radne skupine mogu zatražiti pomoć stručnjaka.
         Članak 10.
         Odbor saziva predsjednik na vlastitu inicijativu ili na zahtjev Vijeća ili Komisije ili na zahtjev najmanje četiriju članova Odbora.
         Članak 11.
         U pravilu, predsjednik predstavlja Odbor; osobito, Odbor može ovlastiti predsjednika da izvješćuje o raspravama i iznese usmene komentare o mišljenjima i priopćenjima koje je pripremio Odbor. Predsjednik ima odgovornost održavati odnose Odbora s Europskim parlamentom.
         Članak 12.
         Postupci Odbora su povjerljivi. Isto se pravilo primjenjuje na postupke njegovih zamjenika, pododbora ili radnih tijela.
         Članak 13.
         Odboru pomaže tajništvo pod rukovodstvom tajnika. Tajnika i osoblje potrebno za tajništvo osigurava Komisija. Tajnika imenuje Komisija nakon savjetovanja s Odborom. Tajnik i njegovo osoblje postupaju prema uputama Odbora pri provođenju zaduženja za Odbor.
         Troškovi Odbora uključuju se u procjene Komisije.
         Članak 14.
         Odbor sam donosi svoje postupovne aranžmane.”


title: 2013/617/EU: Odluka Europskog parlamenta od 17. travnja 2013. o zaključenju poslovnih knjiga zajedničkog poduzeća Clean Sky za financijsku godinu 2011.

text:
               16.11.2013

               HR

               Službeni list Europske unije

               L 308/83

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga zajedničkog poduzeća „Clean Sky”za financijsku godinu 2011.
   (2013/617/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2014/602/EU: Odluka Europskog parlamenta od 3. travnja 2014. o zatvaranju računa Europskog nadzornog tijela za vrijednosne papire i tržišta kapitala za financijsku godinu 2012.

text:
               5.9.2014

               HR

               Službeni list Europske unije

               L 266/266

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europskog nadzornog tijela za vrijednosne papire i tržišta kapitala za financijsku godinu 2012.
   (2014/602/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog nadzornog tijela za vrijednosne papire i tržišta kapitala za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog nadzornog tijela za vrijednosne papire i tržišta kapitala za financijsku godinu 2012., zajedno s odgovorima Nadzornog tijela (1),

               —

               uzimajući u obzir preporuku Vijeća od 18. veljače 2014. (05849/2014 – C7–0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu (EU) br. 1095/2010 Europskog parlamenta i Vijeća od 24. studenog 2010. o osnivanju Europskog nadzornog tijela (Europsko nadzorno tijelo za vrijednosne papire i tržišta kapitala) (4), a posebno njezin članak 64.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o okvirnoj Financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj Financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A7-0231/2014),

               1.

               odobrava zatvaranje računa Europskog nadzornog tijela za vrijednosne papire i tržišta kapitala za financijsku godinu 2012.;

               2.

               nalaže svojem predsjedniku da ovu Odluku proslijedi izvršnom direktoru Europskog nadzornog tijela za vrijednosne papire i tržišta kapitala, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 197.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 331, 15.12.2010., str. 84.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 97/420/PUP: Odluka Vijeća od 26. lipnja 1997. o nadzoru provedbe instrumenata usvojenih u pogledu azila

text:
               19/Sv. 012

               HR

               Službeni list Europske unije

               13

         31997D0420

               L 178/6

               SLUŽBENI LIST EUROPSKE UNIJE

               26.06.1997.

      ODLUKA VIJEĆA

   od 26. lipnja 1997.
   o nadzoru provedbe instrumenata usvojenih u pogledu azila
   (97/420/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3. stavak 2. točku (a),
   uzimajući u obzir prioritetni program rada, kojeg je Vijeće usvojilo 30. studenoga 1993., pozivajući se posebno na pripremanje godišnjeg izvješća o postignućima na području pravosuđa i unutarnjih poslova i Rezoluciju Vijeća od 14. listopada 1996., o utvrđivanju prioriteta suradnje na području pravosuđa i unutarnjih poslova za razbolje od 1. srpnja 1996. do 30. lipnja 1998. (1),
   uzimajući u obzir rezolucije Europskog parlamenta usvojene u području azila,
   budući da članak K.1. stavak 1. Ugovora navodi, da će države članice politiku azila smatrati pitanjem od zajedničkog interesa;
   budući da će nadzor provedbe instrumenta usvojenih u ovom području od strane država članica otkriti praktične učinke rada Vijeća po ovom pitanju i pružiti korisne pouke za njegov budući rad,
   ODLUČILO JE:
   Članak 1.
   Predsjedništvo će svake godine državama članicama poslati upitnik namijenjen iskazivanju načina provedbe instrumenata u pogledu azila kojeg je usvojilo Vijeće i ministri odgovorni za imigraciju.
   Upitnik se odnosi na sljedeća pitanja:

               —

               odredbe, politike i praktične mjere, koje su tijekom prethodne godine usvojile države članice u bilo kojem području pokrivenom instrumentima navedenim u stavku 1.,

               —

               bilo kakve poteškoće, na koje se naišlo prilikom usvajanja takvih odredbi, politika i praktičnih mjera,

               —

               mogućnost odredbi, politika i praktičnih mjera u područjima navedenima u prvoj alineji koje će se usvojiti u bliskoj budućnosti,

               —

               praktičnu primjenu gore navedenih instrumenata, odredbi, politika i praktičnih mjera i bilo koje poteškoće, na koje se naišlo s njima u vezi.

         Članak 2.
   Na temelju upitnika iz članka 1., države članice pripremaju informativnu obavijest u kojoj se mogu pozvati na redovite podneske upućene u Centar za informacije, razmatranje i razmjenu na području azila (CIREA) ili uključiti njihove odgovarajuće dijelove.
   Članak 3.
   Glavno tajništvo Vijeća će prevesti informativne obavijesti iz članka 2. i učiniti ih dostupnim svim državama članicama i Komisiji. Ono će također pripremiti sažeto izviješće na temelju informativnih obavijesti.
   Članak 4.
   Na temelju sažetog izvješća i drugih odgovarajućih materijala, na primjer od UNHCR-a i, ako je primjereno, nevladinih organizacija, Predsjedništvo će zajedno s Komisijom i nakon konzultacija s UNHCR-om izraditi izvješće, koje će sadržavati analizu kojom se predlaže, među ostalim, postoje li pitanja koja traže daljnju razmjenu stajališta među državama članicama, te jesu li potrebne dodatne mjere.
   Ovo će se izviješće ispitati u okviru Vijeća u pogledu njegovog podnošenja Vijeću na razmatranje.
   Predsjedništvo će tražiti stajališta UNHCR-a o izviješću i osigurati da svi komentari budu dostavljeni državama članicama.
   Članak 5.
   Ovaj upitnik će se poslati državama članicama prije 1. srpnja svake godine i države članice će nakon toga podnijeti svoje informativne obavijesti prije 1. listopada.
   Prvi upitnik će pokriti provedbu za razdoblje do 1. srpnja 1997.

      Sastavljeno u Luxembourgu 26. lipnja 1997.

            Za Vijeće

            Predsjednik

         H. VAN MIERLO

      (1)  SL C 319., 26.10.1996., str. 1.